Diari Oficial de la Generalitat Valenciana


Sumari del DOGV 7912, del 08-11-2016 (2016/8782)

RESOLUCIÓ de 2 de novembre de 2016, de la Conselleria d'Educació, Investigació, Cultura i Esport, per la qual es concedeixen els premis 2016 als llibres millor editats i a la labor dels llibrers a la Comunitat Valenciana en l'any 2015.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7912

Data del DOGV
:   08-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8782


Data del document
:   02-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 2 de novembre de 2016, de la Conselleria d'Educació, Investigació, Cultura i Esport, per la qual es concedeixen els premis 2016 als llibres millor editats i a la labor dels llibrers a la Comunitat Valenciana en l'any 2015. [2016/8782]  
Per Resolució de 8 de setembre de 2016, de la Conselleria d'Educació, Investigació, Cultura i Esport (DOCV 7871, 12.09.2016), es va convocar la concessió dels premis 2016 als llibres millor editats i a la labor dels llibrers a la Comunitat Valenciana en l'any 2015.  
Finalitzat el termini de presentació de sol·licituds i candidatures, acompanyades de la corresponent documentació, es van constituir les comissions tècniques de valoració previstes en les bases de l'esmentada convocatòria, les quals han elevat les propostes corresponents.  
En virtut de les competències transferides a la Generalitat en matèria de cultura pel Reial Decret 3066/1983, de 13 d'octubre; d'acord amb l'article 70 de la Llei 5/1983, de 30 de desembre, del Consell; i de conformitat amb l'esmentada convocatòria, resolc:  
  
Primer  
Concedir als títols que s'esmenten a continuació els premis als llibres millor editats en les modalitats següents:  
  
 Premi al llibre millor editat en 2015  
Això era un alfabet (Andana Editorial)  
  
 Premi al llibre millor il·lustrat en 2015  
Il·lustres valencians il·lustrats (Llibres de la Drassana)  
  
 Premi al còmic millor editat en 2015  
El manga de los cuatro inmigrantes: una experiencia japonesa en San Francisco, 1904-1924 (Edicions el Nadir)  
  
 Premi al llibre infantil millor editat en 2015  
Per molts anys! (Edicions Bromera)  
  
 Premi al llibre juvenil millor editat en 2015  
Com un record d'infantesa (Sembra Llibres)  
  
Segon  
Concedir a les llibreries que s'esmenten a continuació el premi a la labor dels llibrers en les modalitats següents:  
  
 Premi 2016 a la trajectòria d'una llibreria  
Llibreria Futurama (València)  
  
 Premi 2016 a la llibreria més innovadora  
Llibreria Bartleby (València)  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant de l'òrgan que ha dictat l'acte, en el termini d'un mes, comptat des de l'endemà de la publicació, de conformitat amb els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de novembre de 2016. La directora general de Cultura i Patrimoni, p. d. (R 08.09.2016; DOCV núm. 7871): Carmen Amoraga Toledo.